Cumhuriyetê İrlanda

Cumhuriyetê İrlanda dewletê da Ewropaya. Cayê xo mıntıqa ra zımeyê rocawanê qıtaya Ewropa dero. 
Dormeyê İrlanda de Qraliya Yewbiyayiye (İrlandaya Zımey), Okyanuso Atlas û Deryayê Zımey estê. Paytextê İrlanda sûka Dubliniya. İrlanda ezaya Yewiya Ewropa û Mıletanê Yewbiyayeyana. Sistemê idareyi cumhuriyeto.

 Tarix 
Mabênê serranê 1801 û 1922ıne de İrlanda gırêdayiya Qraliya Yewbiyayiye biya. Wextê veyşaniya gırde (1845 - 1849) de nıfusê İrlanda zaf bi senık. Yew milyon merdumê İrlanda merd û yew milyon û nêm (1.5) merdumo İrlandayıc mıhacir bi û şi Dewletanê Amerikayê Yewbiyayiyan. 

Mabênê serranê 1914 û 1922ıne de İrlanda û Qraliya Yewbiyayiye herb kerd. Serra 1922ıne de İrlanda xo reyna ra, xoser ilan kerd. Feqet İrlanda biye letey: Cumhuriyetê İrlanda û İrlandaya Zımey niyay ro. İrlandaya Zımeyi biye gırêdayiya Qraliya Yewbiyayiye; Cumhuriyetê İrlanda zi xoser mend. Labelê IRA zaf rehet nêvınete û IRA zaf herekatê gonıni kerdi û ninan de zaf merdumê İngılızi û protestani kışti.

 İklım û sûki 
İklımê İrlanda honıko; sıliye zaf varena. Semedê awıka germıne (Gulf Stream) ra hewayê İrlanda zaf serdın niyo. Erdê İrlanda her daima kheweyo.

Bacarê gırdi:
 1. Dublin, nıfus: 1,565,446 
 2. Cork, nıfus: 274,000
 3. Limerick, nıfus: 86,998
 4. Galway, nıfus: 66,163
 5. Waterford, nıfus: 46,736

Sûka Dublini zaf raver şiya. Banê xeylê berzi û bınayê ke hetê mımariye ra mıkemmel vıraziyayê, tede estê. Dublin paytextê borsayo, merkezê iqtısad û siyasetê İrlandayo. Zaf merdumê Yewiya Ewropa seba gurey amey İrlanda.


 Nıfus 
Nıfusê İrlanda 4,1 milyono. Şarê İrlanda sûkan de ronışteyo; dewıci senıkê. Nuskar û wendoğê xo zafê. Tayê şarê İngılızi, Gali û İskoçi zi weşiya xo İrlanda de ramenê. Dinê İrlanda İsewitiya (mezhebê mıletê İrlanda Katoliko). Tayê Mısılmani û Musewiyi zi tede estê. Zıwano resmi İngılızki û İrlandkio.

 İqtısad 
İqtısadê İrlanda zaf qewetıno. Her serre iqtısadê İrlanda (GDP) % 8 beno gırd. İrlanda zaf idxalat (eksport) kena. Teknolociye û sektorê ziraetê İrlanda zaf raver şiyê. Standardê heyati zaf hewlo.

 Çıme 
 Siteyê İrlandayo resmi 

Kategoriye:Cumhuriyetê İrlanda